אשכולות

אֶשְׁכּוֹלוֹת הוא התנחלות במעמד יישוב קהילתי חילוני בדרום-מערב הר חברון, השוכנת כחמישה קילומטרים מזרחית לקיבוץ להב וכשני קילומטרים צפונית לכפר רמאדין. היישוב משתייך למועצה אזורית הר חברון ולתנועת אמנה. היסטוריה היישוב הוקם ב־31 בינואר 1982 כהיאחזות נח"ל, שנקראה מצפה להב (בדומה לקיבוץ להב הסמוך). ב־1983 התקבלה החלטה עקרונית לאזרח את המקום. באוגוסט 1991 אישר שר הביטחון משה ארנס לאזרח את המקום. בעקבות כך התיישבו במקום 15 משפחות מגרעין "אשכולות" של גוש אמונים, שעברו ממקומם הזמני במחנה יתיר. היישוב נקרא על שם חורבה ארכאולוגית בשם "ח'רבת ענב אלכביר" הנמצאת ממזרח ליישוב ומזוהה עם העיר המקראית ענב. במרץ 1992 הפסיק הנח"ל להציב במקום גרעינים והחליפן בכיתת משמר. עד 2017 התגוררו ביישוב כ-70 משפחות. בשנים 2018–2019 הוקמה שכונה חדשה ביישוב אשר מונה כ-64 משפחות נוספות. תושבי המקום עוסקים במקצועות חופשיים ובחקלאות (גידולי ענבים וזיתים). ביישוב קבוצת כדורגל ייצוגית, קבוצת מאמאנט, ומיזמים חברתיים וקהילתיים שונים. לפי נתוני הלשכה המרכזית לסטטיסטיקה (הלמ"ס) נכון לסוף 2024, מתגוררים באשכולות 646 תושבים, מתוכם 646 תושבי ישראל. שינוי בגודל האוכלוסייה ‎+1.6% בשנה‏. קישורים חיצוניים אתר האינטרנט הרשמי של אשכולות אשכולות, באתר המועצה האזורית הר חברון אשכולות, במרכז המידע לנגב ולגליל של תנועת אור הערות שוליים